Lisakov

Lisakov (kaz. Лисаков) on piiritasoinen kaupunki Kazakstanin Qostanain alueella. Se sijaitsee Toboljoen oikealla rannalla 120 kilometriä Qostanaista lounaaseen. Kaupungissa oli 30 997 ja kaupunkipiirissä 34 453 asukasta vuonna 2025. Lisakov on perustettu rautamalmiesiintymän yhteyteen 1950-luvun alussa. Siitä tuli kaupunki vuonna 1971. Asukkaista 44,7 prosenttia on venäläisiä, 27,2 prosenttia kazakkeja, 14,4 prosenttia ukrainalaisia ja 6,7 prosenttia saksalaisia (vuonna 2025). Kaupungissa toimii neuvostoaikana rakennettu rautamalmia ja -konsentraattia tuottava kaivos- ja rikastamokombinaatti. Muut kaivosyhtiöt louhivat bauksiittia ja sinkkiä. Lisäksi on elintarviketeollisuutta ja konepaja. Lisakovin kautta kulkee Qostanaihin johtava maantie. Kaupungista on myös rautatieyhteys. Lähteet Aiheesta muualla Kaupungin sivusto